text:
Essuula 21
1 Ne ndaba eggulu eriggya n'ensi empya: kubanga eggulu ery'olubereberye n'ensi ey'olubereberye nga bigenze: n'ennyanja nga tekyaliwo.
2 Ne ndaba ekibuga ekitukuvu, Yerusaalemi ekiggya, nga kikka okuva mu ggulu ewa Katonda, nga kitegekeddwa ng'omugole ayonjereddwa bba.
3 Ne mpulira eddoboozi eddene eriva mu ntebe nga lyogera nti Laba, eweema ya Katonda awamu n'abantu, era anaatuulanga wamu nabo, nabo banaabeeranga bantu be, naye Katonda yennyini anaabeeranga wamu nabo, Katonda waabwe:
4 naye alisangula buli, zziga mu maaso gaabwe; era okufa tekulibaawo nate; so tewaabengawo nate nnaku newakubadde okukaaba newakubadde okulumwa: eby'olubereberye biweddewo.
5 N'oyo atuula ku ntebe n'ayogera nti Laba, byonna mbizzizza buggya. N'ayogera nti Wandiika: kubanga ebigambo ebyo bya bwesige era bya mazima.
6 N'aŋŋamba nti Bituukiridde. Nze ndi Alufa ne Omega, okusooka n'enkomerero. Ndimuwa buwa alina ennyonta okunywa mu luzzi olw'amazzi ag'obulamu buwa.
7 Awangula alisikira ebyo: nange nnaabeeranga Katonda we, naye anaabanga mwana wange.
8 Naye abati, n'abatakkiriza, n'abagwagwa, n’abassi, n'abenzi, n'abalogo, n'abasinza ebifaananyi, n’abalimba bonna, omugabo gwabwe gulibeera mu nnyanja eyaka n'omuliro n'ekibiriiti; kwe kufa okw'okubiri.
9 Ne wajja omu ow'oku bamalayika omusanvu abalina ebibya omusanvu, abajjula ebibonyoobonyo omusanvu eby'enkomerero; n'ayogera nange, ng'agamba nti Jjangu, nnaakulaga omugole, mukazi w'Omwana gw'endiga.
10 N'antwala mu Mwoyo ku lusozi olunene oluwanvu, n'andaga ekibuga ekitukuvu Yerusaalemi nga kikka okuva mu ggulu ewa Katonda,
11 nga kirina ekitiibwa kya Katonda: okumasamasa kwakyo ng'ejjinja ery'omuwendo omungi ennyo, ng'ejjinja yasepi, eritangalijja:
12 nga kirina bbugwe omunene omuwanvu: nga kirina emiryango kkumi n'ebiri, ne ku miryango bamalayika kkumi na babiri; n'amannya agawandiikiddwako, ge g'ebika ekkumi n'ebibiri eby'abaana ba Isiraeri:
13 ebuvanjuba emiryango esatu; era obukiika obwa kkono emiryango esatu; era obukiika obwa ddyo emiryango esatu; era ebugwanjuba emiryango esatu.
14 Ne bbugwe w'ekibuga yalina emisingi kkumi n'ebiri, ne kubaako amannya kkumi n'abiri ag'abatume ekkumi n'ababiri ab'Omwana gw'endiga.
15 Naye eyayogera nange yalina ekigera olumuli olwa zaabu okugera ekibuga, n'emiryango gyakyo, ne bbugwe waakyo.
16 N'ekibuga kyenkanyankanyizibwa enjuyi zonna, n'obuwanvu bwakyo buli ng'obugazi, n'agera ekibuga n'olumuli, amabanga kakumi mu enkumi bbiri: obuwanvu n'obugazi n'obugulumivu bwakyo bwenkanankana.
17 N'agera bbugwe waakyo, emikono kikumi mu ana mu ena, ekigera ky'omuntu, kye kya malayika.
18 N'okuzimbibwa kwa bbugwe waakyo kwa yasepi: n'ekibuga kya zaabu ennungi, ng'endabirwamu ennungi.
19 Emisingi gya bbugwe w'ekibuga gyayonjebwa na buli jjinja ery'omuwendo omungi. Omusingi ogw'olubereberye yasepi; ogw'okubiri safiro; ogw'okusatu kalukedoni; ogw'okuna lya nnawandagala;
20 ogw'okutaano sadonukisi; ogw'omukaaga sadiyo; ogw'omusanvu kerusoliso; ogw'omunaana berulo; ogw'omwenda topazi; ogw'ekkumi kerusoperaso; ogw'ekkumi n'ogumu kuwakinso; ogw'ekkumi n'ebiri amesusito.
21 N'emiryango ekkumi n'ebiri luulu kkumi na bbiri, buli gumu ku miryango gwali gwa luulu emu: n'oluguudo olw'ekibuga zaabu ennungi, ng'endabirwamu etangalijja.
22 So ssaalabamu yeekaalu mu kyo: kubanga Mukama Katonda Omuyinza w'ebintu byonna, n'Omwana gw'endiga, ye yeekaalu yaakyo.
23 So ekibuga tekyetaaga njuba newakubadde omwezi, okukyakira: kubanga ekitiibwa kya Katonda kyakimulisa, n'ettabaaza yaakyo ye Mwana gw'endiga.
24 N'amawanga ganaatambuliranga mu musana gwakyo: ne bakabaka b'ensi baleeta ekitiibwa kyabwe mu kyo.
25 N'emiryango gyakyo tegiggalwenga n'akatono emisana (kubanga eyo ekiro tekiibengayo);
26 era balireeta ekitiibwa n'ettendo ery'amawanga mu kyo:
27 so temuliyingira mu kyo n'akatono ekintu kyonna ekitali kirongoofu newakubadde akola eky'omuzizo n'obulimba: wabula abo bokka abawandiikiddwa mu kitabo eky'obulamu eky'Omwana gw'endiga.


c: text/html

text:
Chapter 26
1 Awo olulituuka, bw'oliba ng'oyingidde mu nsi Mukama Katonda wo gy'akuwa okuba obusika, n'ogirya, n'otuula omwo;
2 olitoola ku bibereberye by'ebibala byonna eby'ettaka, by'oliggya mu nsi yo Mukama Katonda wo gy'akuwa: n'obiteeka mu kibbo, n'ogenda mu kifo Mukama Katonda wo ky'alyeroboza okutuuza omwo erinnya lye.
3 Era olijja eri kabona alibaawo mu biro ebyo, n’omugamba nti Njatulidde leero Mukama Katonda wo: nga nnyingidde mu nsi Mukama gye yalayirira bajjajja baffe okugituwa.
4 Kale kabona alitoola ekibbo ng'akiggya mu mukono gwo; n’akissa wansi mu maaso g'ekyoto kya Mukama Katonda wo.
5 Naawe oliddamu n'oyogera mu maaso ga Mukama Katonda wo nti Omusuuli eyali ng'anaatera okubula ye yali kitange, n'aserengeta mu Misiri, n'atuula omwo, omuwendo gwe nga mutono; n'afuuka eyo eggwanga, eddene, ery'amaanyi, eryayala.
6 Abamisiri ne batukola bubi, ne batubonyaabonya, ne batuteekako obuddu obukakanyavu:
7 ne tukoowoola Mukama Katonda wa bajjajja baffe, Mukama n'awulira eddoboozi lyaffe, n'alaba okubonaabona kwaffe, n'okutegana kwaffe, n'okujoogebwa kwaffe:
8 Mukama n'atuggya mu Misiri n’engalo ez'amaanyi n'omukono ogwagololwa, n'entiisa ennyingi, n'obubonero n'eby'amagero:
9 n'atuyingiza mu kifo muno, n'atuwa ensi eno, ensi ekulukuta n'amata n'omubisi gw'enjuki.
10 Era kaakano, laba, ndeese ebibereberye eby'oku bibala by'ettaka, ly'ompadde ggwe, ai Mukama. Era olibiteeka wansi mu maaso ga Mukama Katonda wo n'osinza mu maaso ga Mukama Katonda wo:
11 era olisanyukira ebirungi byonna Mukama Katonda wo by'akuwadde ggwe n'ennyumba yo, ggwe n'Omuleevi ne munnaggwanga ali wakati wo.
12 Bw'onoomalanga okusolooza ekitundu eky'ekkumi eky'ekyengera kyo kyonna mu mwaka ogw'okusatu, gwe mwaka ogusoloolezebwamu ekitundu eky'ekkumi, n'olyoka okiwa Omuleevi, ne munnaggwanga, n'atalina kitaawe, ne nnamwandu, baliire munda w'enzigi zo bakkute;
13 era onooyogeranga mu maaso ga Mukama Katonda wo nti Ebintu ebyatukuzibwa mbiggye mu nnyumba yange; era mbiwadde Omuleevi, ne munnaggwanga, n'atalina kitaawe, ne nnamwandu, ng'ekiragiro kyo kyonna bwe kiri kye wandagira: sisobezza ku biragiro byonna kimu, so sibyerabidde:
14 sikiryangako nga nkyali mu nnaku zange, so sikiterekangako nga siri mulongoofu, so sikiwangako olw'abafu: nnawulira eddoboozi lya Mukama Katonda wange, nkoze nga byonna bwe biri bye wandagira.
15 Tunula ng'oyima mu kifo kyo ekitukuvu mw'otuula, mu ggulu, owe omukisa abantu bo Isiraeri, n'ettaka ly'otuwadde, nga bwe walayirira bajjajja baffe, ensi ekulukuta n'amata n'omubisi gw'enjuki.
16 Leero Mukama Katonda wo akulagira okukolanga amateeka gano n'emisango: kyonoovanga obyekuuma n'obikola n'omutima gwo gwonna n'emmeeme yo yonna.
17 Oyatudde leero Mukama nga ye Katonda wo, era ng'onootambuliranga mu makubo ge, ne weekuumanga amateeka ge n'ebiragiro bye n'emisango gye; n'owuliranga eddoboozi lye:
18 era Mukama ayatudde leero ggwe okubeeranga eggwanga ery'envuma eri ye yennyini, nga bwe yakusuubiza, era weekuumenga ebiragiro bye byonna;
19 era akugulumizenga okusinga amawanga gonna ge yakola, olw'ettendo n'olw'erinnya n'olw'ekitiibwa; era obeerenga eggwanga ettukuvu eri Mukama Katonda wo; nga bwe yayogera.

robotstxt: allowed

filter: keep


text:
Ebyo kirabika bye bimu ku bigambo bakira omumyuka w’omukulembeze w’eggwanga Edward Ssekandi ne Minisita w’ebyobulambuzi Kiwanda Suubi bye beewuunaganyizza ng’omuyimbi Fiina Mugerwa Masanyalaze abanyeenyeza eddimbwe mu maaso gaabwe.
Fiina yasoose kuzinira ku siteegi naye nga tewali amufuuwa, kwe kusalawo okulumba emmeeza abanene bano we baabadde batudde.
Yazinye amazina nga bwe yeenyogootola n’okunyeenya akabina era yagenze okubavaako ng’abakamuddemu eziwera nga ne situleesi agibamazeeko.
Bino byabadde Ntebe mu kuggulawo empaka za Dragon Boat Festival ku Wild Life Centre.


text:
Namungi w’omuntu omubadd n’abaana b’amasomero beeyiye ku lutikko e Lubaga okusabira omwoyo gw’omugenzi Prof. Lawrence abadde nnyini masomero ga St Lawrence. Abasinga bagezezzaako okutuukiriza ekiramo ky’omugenzi eky’okwambala ebyeru.
St. Lawrence schools proprietor, Lawrence Mukiibi, laid to rest. Olugambo: Mukiibi nze yamuwa entandiikwa wabula yaneefuulira. Abaagenze e Namugongo Baggukidde Mu Zaala. #PMLive: WHO WAS PROF. LAWRENCE MUKIIBI? Full Life Profile. Wuuno Brian Kasirye Omuzannyi wa Badminto Atasaaga. Fr. Ngobya Asimbye Mu Kisinde Ky'abajulizi. Omutandisi w’amasomero ga St. Lawrence, Prof. Mukiibi afudde. Omukazi Akulira Omwalo Gwa Kabaka. Okukuba eriiso evvannyuma ku Prof.Mukiibi. NBS Tebinaggwa - Abalima Enjaga Balumiriza Poliisi.


text:
Chapter 43
1 Naye kaakano bw'atyo bw'ayogera Mukama eyakutonda, ggwe Yakobo, era eyakubumba, ggwe Isiraeri, nti Totya, kubanga nakununula; nakuyita erinnya lyo, oli wange.
2 Bw'onooyitanga mu mazzi, naabeeranga naawe; ne mu migga, tegirikusaanyaawo: bw'onootambulanga okuyita mu muliro, toosiriirenga; so n'omuliro tegulyakira ku ggwe.
3 Kubanga nze ndi Mukama Katonda wo, Omutukuvu wa Isiraeri, omulokozi wo; nawaayo Misiri okuba ekinunulo kyo, Kuusi ne Seba ku lulwo.
4 Kubanga wali wa muwendo mungi mu maaso gange, era wa kitiibwa, nange nakwagala; kyendiva mpaayo abasajja ku lulwo n'amawanga ku lw'obulamu bwo.
5 Totya; kubanga nze ndi wamu naawe: ndireeta ezzadde lyo okuliggya ebuvanjuba ne nkukuŋŋaanya okuva ebugwanjuba;
6 ndigamba obukiika obwa kkono nti Waayo; n'obukiika obwa ddyo nti Togaana nabo; leeta batabani bange okubaggya ewala ne bawala bange okuva ku nkomerero y'ensi;
7 buli muntu eyatuumibwa erinnya lyange era gwe nnatondera ekitiibwa kyange; nze namubumba; weewaawo, namukola.
8 Fulumya abazibe b'amaaso abalina amaaso n'abaggavu b'amatu abalina amatu.
9 Amawanga gonna gakuŋŋaanyizibwe wamu n'abantu beetabe: ani ku bo ayinza okubuulira ekyo n'atulaga ebyasooka okubaawo? baleete abajulirwa baabwe baweebwe obutuukirivu: oba bawulire boogere nti Bya mazima.
10 Mmwe muli bajulirwa bange, bw'ayogera Mukama n'omuweereza wange gwe nnalonda mulyoke mumanye munzikirize mutegeere nga nze nzuuyo; tewali Katonda eyabumbibwa okusooka nze, so tewaliba alinziririra.
11 Nze, nze mwene, nze Mukama so tewali mulokozi wabula nze.
12 Nze nabuulira era nalokola era nalaga, so tewabanga mu mmwe katonda mulala: kye mubeeredde abajulirwa bange, bw'ayogera Mukama, nange ndi Katonda.
13 Weewaawo, omusana kasookedde gubaawo era nze nzuuyo; so tewali ayinza okuwonya mu mukono gwange: ndikola omulimu, era ani ali guziyiza?
14 Bw'atyo bw'ayogera Mukama omununuzi wammwe, Omutukuvu wa Isiraeri, nti Ku lwammwe natuma e Babulooni, era ndibaserengesa bonma ng'abadduse, be Bakaludaaya, mu byombo eby'okusanyuka kwabwe.
15 Nze ndi Mukama Omutukuvu wammwe, Omutonzi wa Isiraeri, Kabaka wammwe.
16 Bw'atyo bw'ayogera Mukama akuba oluguudo mu nnyanja n'ekkubo mu mazzi ag'amaanyi.
17 afulumya eggaali n'embalaasi eggye n'obuyinza; bagalamira wamu, tebaligolokoka; bazikiridde, bazikidde ng'enfuuzi: nti
18 Temujjukira ebyasooka okubaawo, so temulowooza bigambo bya dda.
19 Laba, ndikola ekigambo ekiggya kaakano kirirabika; temulikimanya ndikuba oluguudo ne mu lukoola, ne ndeeta emigga mu ddungu.
20 Ensolo ez'omu nsiko zirinzisaamu ekitiibwa, ebibe ne bamaaya kubanga ngaba amazzi mu lukoola n'emigga mu ddungu, okunywesa abantu bange, abalonde bange:
21 abantu be nneebumbira nzekka boolesenga ettendo lyange.
22 Naye tonkaabiranga, ggwe Yakobo; naye wantamwa, ggwe Isiraeri.
23 Tondeeteranga nsolo ntono ey'ebibyo ebiweebwayo ebyokebwa; so tonzisaamu kitiibwa na ssaddaaka zo. Sikuweerezesanga n'ebiweebwayo so sikukooyesanga na mugavu.
24 Tonguliranga mmuli mpoomerevu na ffeeza, so tonzikusanga na masavu ga ssaddaaka zo naye ggwe wampeerezesa n'ebibi byo, wankooyesa n'obutali butuukirivu bwo.
25 Nze, nze mwene, nze nzuuyo sangula ebyonoono byo ku lwange nze; so sirijjukira bibi byo.
26 Njijukiza; tuwoze fembi: leeta ensonga yo olyoke oweebwe obutuukirivu.
27 Kitaawo eyasooka yayonoona n'abategeeza bo bansobya.
28 Kyendiva nvumisa abakulu ab'omu watukuvu, era ndifuula Yakobo ekikolimo ne Isiraeri ekivume.


text:
Lesson 3
Amakuru Amarungi Mali Garuga Hali Ruhanga?
1. Noha Y’ahandiikisize Baibuli?
Amakuru amarungi ag’arukwoleka ngu abantu nibaija kwikara omu nsi ebiro byoona g’ahandiikirwe omu Baibuli. (Zabuli 37:29) Omu Baibuli harumu ebitabu ebitaitotaito 66. Ruhanga akakozesa abasaija abesigwa 40 kubihandiika. Ebitabu ebitanu eby’okubanza bikahandiikwa Musa, emyaka nka 3,500 erabireho. Kandi ekitabu eky’okumalirra kikahandiikwa omukwenda Yohana, emyaka nka 1,900 ehingwireho. Abahandiiki ba Baibuli bakahandiika ebitekerezo byoha? Ruhanga y’abamanyisaaga eby’okuhandiika n’akozesa omwoyo ogurukwera. (2 Samuiri 23:2) Bakahandiika ebitekerezo bya Ruhanga hatali ebyaabu. Nahabwekyo Ruhanga nuwe y’ahandiikisize Baibuli.
2. Nitusobora tuta kukigumya ngu ebiri omu Baibuli nugo mananu?
Nitukigumya ngu Baibuli Kigambo kya Ruhanga habwokuba etugambira bingi ebikwatiraine n’obusumi obw’omu maiso, kandi omu buhikirire bwabyo. Busaho muntu wena arukusobora kukora ekyo. (Yosuha 23:14) Ruhanga ow’Obusobozi bwoona nuwe wenka arukusobora kumanya omulingo obusumi bw’omuntu obw’omu maiso buraaba.
Twakunihiire ekitabu ekirukuruga hali Ruhanga kuba kiri ky’embaganiza. Baibuli ezirukukira omu buhumbi zigabirwe omu endimi nyingi. Gonze y’ahandiikirwe ira, n’ikiraniza n’enyegesa ya sayansi. N’ebi abasaija 40 bahandiikire nibikiraniza. * Ebyo ebiri omu Baibuli nibyoleka engonzi z’ogu ay’agituhaire, kandi nibisobora kuhindura obwomezi bw’abantu. Ebintu ebyo nibyo biretera abantu kukigumya ngu Baibuli Kigambo kya Ruhanga.
3. Bintu ki ebirukusangwa omu Baibuli?
Baibuli eyoleka ngu Ruhanga aina ekigendererwa ekirungi habw’abantu. Ebyahandiikirwe byoleka omulingo omuntu y’aferirwe omugisa gw’okwikara omu rugonjo orurungi n’omulingo nkoku orugonjo oru ruragarurwaho.
Ekigambo kya Ruhanga kirumu ebiragiro, emisingi, n’okuhabura. Baibuli etwoleka omulingo Ruhanga nkoku y’akoraganaga n’abantu abaira—ekitukonyera kumanya ali muntu wa mulingo ki. Baibuli etukonyera kumanya Ruhanga kurungi, n’omulingo nkoku turukusobora kufooka nganjani ze.
4. Kiki ekirukusobora kukukonyera kwetegereza Baibuli?
Akatabu kanu nikaija kukukonyera kwetegereza Ebyahandiikirwe omu mulingo ogurukusisana ogwa Yesu y’akozesaaga. Y’ajuliizaga ebyahandiikirwe kandi n’asobo’ra ‘n’amakuru gaabyo.’
Tiharoho biingi ebirukusemeza kukira amakuru amarungi kuruga hali Ruhanga, baitu abantu baingi tibagafaaho kandi tibagasemererwa. Ekyo kitakumaramu amaani. Kirungi kukiijuka ngu kusobora kutunga obwomezi obutahwaho, nikisigikirra ha kumanya Ruhanga.
^ kac. 7 Dora akatabu A Book for All People.
Manya Ebirukukiraho
AMAKURU AMARUNGI KURUGA HALI RUHANGA
Nitusobora Kugumya Tuta Ngu Baibuli Ehikire?
Ruhanga obwaraaba nuwe yahandikisize Baibuli, esemeriire kwahukanaho ebitabu ebindi ebyakahandikwa.
Baibuli Mali Eyegesa Ki?
Baibuli—Ekitabu Ekyarugire Hali Ruhanga
Baibuli Mali Eyegesa Ki?


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
6 Kati olwo, tugambe ki? Tweyongere okubeera mu kibi ekisa eky’ensusso kiryoke kyeyongere?
2 Kikafuuwe! Ffe abaafa ku bikwata ku kibi,+ tuyinza tutya okweyongera okukibeeramu?+
3 Oba temumanyi nti ffenna abaabatizibwa okuyingira mu Kristo Yesu,+ twabatizibwa okuyingira mu kufa kwe?+
4 N’olwekyo, twaziikibwa wamu naye okuyitira mu kubatizibwa kwaffe,+ ne tuyingira mu kufa kwe. Bwe kityo, nga Kristo bwe yazuukizibwa mu bafu mu maanyi ga Kitaffe, naffe tusaanidde okutambulira mu bulamu obuggya.+
5 Bwe tuba nga tugattiddwa wamu naye mu kufa okulinga okukwe,+ tujja kugattibwa wamu naye mu kuzuukira okulinga okukwe.+
6 Kubanga tukimanyi nti omuntu waffe ow’edda yakomererwa wamu naye ku muti,+ omubiri gwaffe omwonoonyi guleme kweyongera kutufuga,+ era tuleme kweyongera kubeera baddu ba kibi.+
7 Kubanga oyo afudde aba takyaliko musango gwa kibi.
8 Ate era, bwe tuba nga twafiira wamu ne Kristo, tukkiriza nti tujja kuba balamu wamu naye.
9 Kubanga tukimanyi nti okuva Kristo bwe yazuukizibwa mu bafu,+ takyaddamu kufa;+ okufa tekukyamulinako buyinza.
10 Kubanga yafa omulundi gumu okuggyawo ekibi;+ naye obulamu bw’alina abulina asobole okukola Katonda by’ayagala.
11 Mu ngeri y’emu, nammwe mwetwale nti muli bafu ku bikwata ku kibi naye nti muli balamu okusobola okukola Katonda by’ayagala okuyitira mu Kristo Yesu.+
12 N’olwekyo, temuleka kibi kweyongera kufuga nga kabaka mu mibiri gyammwe egifa,+ nga mugondera okwegomba kwagyo.
13 Era temuwaayo mibiri gyammwe eri ekibi okuba eby’okulwanyisa ebitali bya butuukirivu, naye mweweeyo eri Katonda ng’abalamu abaava mu kufa, era emibiri gyammwe mugiweeyo eri Katonda okuba eby’okulwanyisa eby’obutuukirivu.+
14 Ekibi tekirina kubafuga, kubanga temufugibwa mateeka+ wabula mufugibwa ekisa eky’ensusso.+
15 Kati olwo tukole tutya? Tukole ekibi kubanga tetufugibwa mateeka wabula ekisa eky’ensusso?+ N’akatono!
16 Temumanyi nti bwe mwewaayo eri omuntu yenna okumugondera ng’abaddu, muba baddu b’oyo gwe mugondera,+ kwe kugamba, muba baddu ba kibi+ ekireeta okufa+ oba ab’obuwulize obuleeta obutuukirivu?
17 Naye Katonda yeebazibwe kubanga wadde nga mwali baddu ba kibi, mwafuuka bawulize okuva mu mitima eri okuyigiriza okwo kwe mwaweebwa.
18 Okuva bwe mwaggibwa mu buddu bw’ekibi,+ mwafuuka baddu ba butuukirivu.+
19 Olw’obunafu bw’emibiri gyammwe nkozesa ebigambo abantu bye bategeera. Nga bwe mwawaayo emibiri gyammwe okuba abaddu b’obutali bulongoofu n’obujeemu musobole okukola ebikolwa eby’obujeemu, kaakano muweeyo emibiri gyammwe okuba abaddu b’obutuukirivu musobole okukola ebikolwa ebitukuvu.+
20 Kubanga bwe mwali mukyali baddu ba kibi, mwali ba ddembe ku bikwata ku butuukirivu.
21 Mwabalanga kibala ki mu kiseera ekyo? Ebintu ebibakwasa ensonyi kati. Kubanga ebintu ebyo bireeta kufa.+
22 Kyokka olw’okuba mwaggibwa mu buddu bw’ekibi ne mufuuka abaddu ba Katonda, ekibala kye mubala bwe butukuvu bwammwe,+ era kituusa mu bulamu obutaggwaawo.+
23 Kubanga empeera y’ekibi kwe kufa,+ naye ekirabo Katonda ky’agaba bwe bulamu obutaggwaawo+ okuyitira mu Kristo Yesu Mukama waffe.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abaruumi 6
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Chapter 4
1 Zaabu ng'eyonoonese! zaabu ennungi ennyo nnyini nga efuuse! Amayinja ag'omu kifo ekitukuvu gafukibwa buli luguudo we lusibuka.
2 Batabani ba Sayuuni ab'omuwendo omungi, abenkana zaabu ennungi, Nga bayitiddwa nsuwa za bbumba, omulimu gw'emikono gy'omubumbi!
3 Era n'emisege giggyayo amabeere, giyonsa abaana baagyo: Omuwala w'abantu bange afuuse mukambwe nga bamaaya mu ddungu.
4 Olulimi lw'omwana ayonka lwegasse n'ekibuno kye olw'ennyonta: Abaana abato basaba emmere, so tewali abagibegera.
5 Abaalyanga nga beenaanya bawuubaalira mu nguudo: Abaakulira mu ngoye entwakaavu bawambaatira mmungo,
6 Kubanga obutali butuukirivu bw'omuwala w'abantu bange businga obunene ekibi kya Sodomu, Ekyasuulibwa nga mu kaseera, so tewali eyakissaako omukono.
7 Abakungu baali balongoofu okusinga omuzira, baali beeru okusinga amata, Emibiri gyabwe gyasinga amayinja amatwakaavu okumyuka, baali banyirivu nga safiro:
8 Amaaso gaabwe gaasinga ekisiriiza okuddugala; tebaamanyibwa mu nguudo: Eddiba lyabwe lyegasse n'amagumba gaabwe; likaze, lifuuse ng'omuggo.
9 Abattiddwa n'ekitala basinga abo abafudde enjala; Kubanga abo bayongobera nga bafumitiddwa olw'okubulwa ebibala eby'omu nnimiro.
10 Abakazi ab'okusaasira okungi bafumbye abaana baabwe bo n'emikono gyabwe bo; Baabanga ba kulya gye bali mu kuzikirira kw'omuwala w'abantu bange.
11 Mukama atuukirizza ekiruyi kye, era afukidde ddala obusungu bwe obukambwe; Era akumye omuliro mu Sayuuni ogwokezza emisingi gyakyo.
12 Bakabaka b'ensi tebakkiriza, newakubadde bonna abatuula mu nsi zonna, Ng'omulabe n'oyo abakyawa agenda okuyingira mu miryango gy'e Yerusaalemi.
13 Lwa bibi bya bannabbi baamu n'obutali butuukirivu bwa bakabona baamu, Abaayiwa omusaayi gw'abatuukirivu wakati mu kyo.
14 Bawaba ng'abazibe b'amaaso mu nguudo, boonoonese n'omusaayi, N'okuyinza abantu ne batayinza kukoma ku byambalo byabwe.
15 Muveewo, bwe baabalangira, nti Ekitali kirongoofu muveewo, muveewo, temukomako: Bwe badduka ne bawaba, abantu ne boogera mu mawanga nti Tebakyabeera wano nate.
16 Obusungu bwa Mukama bubasaasaanyizza; takyassaayo mwoyo eri bo: Tebatya maaso ga bakabona, tebaganza bakadde.
17 Amaaso gaffe gakyaziba nga tutunuulira okubeerwa kwaffe okutaliiko kye kugasa: Bwe twalindirira twalindirira eggwanga eritayinza kulokola.
18 Bacocca ebisinde byaffe, n'okuyinza ne tutayinza kutambulira mu nguudo zaffe: Enkomerero yaffe eneetera kutuuka, ennaku zaffe zituukiridde; kubanga enkomerero yaffe etuuse.
19 Abatuyigganya basinga embiro empungu ez'omu bbanga: Batucoccera ku nsozi, baatuteegera mu ddungu.
20 Omukka ogw'omu nnyindo zaffe, oyo Mukama gwe yafukako amafuta, yakwatibwa mu bunnya bwabwe; Gwe twayogerako nti Tulituula mu mawanga wansi w'ekisiikirize ky'oyo.
21 Sanyuka ojaguze, ai omuwala wa Edomu abeera mu nsi ya Uzi: Ekikompe kirigguka kirituuka ne ku ggwe; olitamiira ne weebikkula.
22 Okubonereza obutali butuukirivu bwo kutuukiridde, ai omuwala wa Sayuuni; Takyakutwala nate mu busibe: Alibonereza obutali butuukiriw bwo, ai omuwala wa Edomu; Alikunnyonnyola ebibi byo.


text:
Essuula 7
1 Kale bwe tulina ebyasuubizibwa ebyo, abaagalwa, twenaazengako obugwagwa bwonna obw'omubiri n'obw'omwoyo, nga tutuukiriza obutukuvu mu kutya Katonda.
2 Mutukkirize: tetwonoonanga muntu yenna, tetuguliriranga muntu yenna, tetulyazaamaanyanga muntu yenna:
3 Soogedde kubanenya: kubanga edda nnayogera nga muli mu mitima gyaffe okufiira awamu nammwe n'okubeera abalamu awamu nammwe.
4 Njogera n'obuvumu bungi eri mmwe, nneenyumiriza nnyo ku lwammwe: njijudde nnyo essanyu, nsukkiridde okujaguza mu bibonoobono byaffe byonna.
5 Kubanga era bwe twajja mu Makedoni, omubiri gwaffe ne gutalaba kuwummula n'akatono, naye ne tubonaabona eruuyi n'eruuyi; ebweru yaliyo entalo, munda mwalimu okutya.
6 Naye asanyusa abawombeefu ye Katonda, n'atusanyusa ffe, olw'okujja kwa Tito;
7 so si lwa kujja kwe kwokka, era naye olw'okusanyusibwa kwe yasanyusibwa mu mmwe, bwe yatubuulira okwegomba kwammwe, okunakuwala kwammwe, okunyiikira kwammwe ku lwange; nange kyennava nneeyongera okusanyuka.
8 Kuba newakubadde nga nnabanakuwaza n'ebbaluwa yange, sejjusa, newakubadde nga namala okwejjusa; kubanga ndabye ng'ebbaluwa eyo yabanakuwaza, newakubadde nga yabanakuwaza kaseera.
9 Kaakano nsanyuse, sisanyuse kubanga mwanakuwazibwa, naye kubanga mwanakuwala n'okwenenya ne mwenenya: kubanga mwanakuwala eri Katonda, muleme okufiirwa mu kigambo kyonna ku bwaffe.
10 Kubanga okunakuwala eri Katonda kuleeta okwenenya okw'obulokozi okutejjusibwa: naye okunakuwala okw'omu nsi kuleeta okufa.
11 Kubanga, laba, okunakuwala okwo eri Katonda nga kwabaleetera okufuba okungi, era n'okuwoza ensonga yammwe, era n'okusunguwala, era n'okutya, era n'okwegomba, era n'okunyiikira, era n'okuwalana eggwanga! Mu byonna mwetegeeza nga muli balongoofu mu kigambo ekyo.
12 Kale newakubadde nga nnabawandiikira, ssaawandiika ku lw'oyo eyakola obubi; newakubadde ku lw'oyo eyakolwa obubi, wabula okunyiikira kwammwe ku lwaffe kulyoke kulabisibwe eri mmwe mu maaso ga Katonda.
13 Kyetwava tusanyusibwa: ne mu kusanyusibwa kwaffe, ne tweyongera nnyo okusanyuka olw'essanyu lya Tito, kubanga omwoyo gwe gwawummuzibwa mmwe mwenna.
14 Kuba oba nga nneenyumiriza mu kigambo kyonna ku lwammwe eri oyo, ssaakwatibwa nsonyi; naye nga bwe twababuulira byonna mu mazima, era bwe kutyo n'okwenyumiriza kwaffe eri Tito kwali kwa mazima.
15 N'okwagala kwe okw'omunda kweyongera nnyo nnyini okubeera gye muli, ng'ajjukira okugonda kwammwe mwenna, bwe mwamusembeza n'okutya n'okukankana.
16 Nsanyuse kubanga mu byonna nguma omwoyo mu mmwe.


text:
OMUYIMBI Mad Tiger eyeeyita Jjajja w’abayimbi taggwaako bisesa. Gye buvudeko abantu abatannategeerekeka baamubbako pikipiki.
Twamuguddeko mu kibangirizi ky’amakolero (Industrial Area) ng’ali mu mmotoka ye gy’oyinza okuyita eggaali ekozeeko nnamba UAA 857G. Enjogera ya ‘Ow’emmamba awaana yiye’ Mad Tiger yagikwatira ddala.
Olwalengedde ow’amawulire waffe n’afuluma n’amusisinkana n’atandika okwewaana nti abaamubbako ddigi baalinga abaamutemera ekkubo okuva ku nzirusi magulu abiri, n’atuuka ky’amagulu ana.
Yagasseeko okukinagguka, “Nze anaafa sivuze ku mmotoka? Kiikino ekyasi nayingizawo era kati nange ntambula ngaziwa.
Lwakugiraba ng’enkadde, eri kalaso kuba efubutuka nga kaweewo.” Bwe twamubuuziza ssente mmeka gye yaguze, yamuzzeemu, ‘muzzukulu ekyo kindekere naye bw’oba oyagala kukakasa birala byenkugambye tula nkuvugemu gwe onoonyumiza abalala.”


text:
POLIISI e Iganga ekutte omusaja w’emyaka 30 abadde agezaako okusobya ku mukadde w’emyaka 65.
Steven Okoth ow’oku kyalo Bulowoza yakwatiddwa nti yabadde agezaako okukwata Florence Nakafu ow’e Busu mu ggombolola Bulamagi e Iganga.
Okoth omukozi mu maka g’omukadde agamba nti, bwe yalabye ng’abantu tebaliiwo n’asalawo okumukwata.
Akulira bambege ku poliisi e Iganga, Naoth Nlongo ategeezezza nti bazzukulu be baamutaasizza olw’enduulu gye yakubye.
Okoth yategeezezza nti, yagezaako okuganza omukadde ono n’agaana kwe kusalawo okukozesa amaanyi naye ne bamukwata.


text:
Chapter 24
1 Omuyinza w'ebintu byonna kiki ekimulobera okutereka ebiro? N'abo abamumanyi kiki ekibalobera okulaba ennaku ze?
2 Wabaawo abajjulula obubonero bw'ensalo; Banyaga embuzi lwa maanyi ne baziriisa.
3 Bagoba endogoyi ey'abatalina kitaabwe, Batwala ente ya nnamwandu okuba omusingo.
4 Bakyamya abeetaaga mu kkubo: Abaavu ab'omu nsi beekweka wamu.
5 Laba, ng'entulege mu ddungu Bafuluma eri omulimu gwabwe nga banoonyeza ddala eby'okulya; Ensiko ebawa emmere ya baana baabwe.
6 Basala emmere ey'ensolo zaabwe mu ttale; Era banoga ezabbibu ez'omubi.
7 Basula ne bakeesa obudde nga tebaliiko kye bambadde, So tebaliiko kye beebikka empewo nga zifuuwa.
8 Batoba n'oluwandaggirize olw'oku nsozi, Era bavumbagira olwazi nga babuliddwa we beggama.
9 Wabaawo abakwakula abatalina kitaabwe okubaggya ku mabeere, Ne baggya omusingo ku mwavu:
10 N'okutambula ne batambula bwereere nga tebalina kye bambadde, Era enjala ng'ebalumye beetikka ebinywa;
11 Bakamulira amafuta mu bisenge by'abasajja abo; Balinya amasogolero gaabwe ne balumwa ennyonta.
12 Abantu basinda nga bali mu kibuga ekirimu abantu abangi, Emmeeme y'abo abafumitiddwa n'ekaaba: Naye Katonda takibala okuba obusirusiru.
13 Abo bali ku muwendo gw'abo abajeemera omusana; Tebamanyi makubo gaagwo, So tebabeerera mu mpenda zaagwo.
14 Omussi agolokokera wamu n'omusana, atta omwavu ne yeetaaga; Era ekiro aba ng'omubbi.
15 Era n'eriiso ly'omwenzi lirindirira ekizikiza, Ng'ayogera nti Tewali liiso erinandaba: Ne yeefuula amaaso ge.
16 Mu kizikiza mwe basimira ennyumba: Beggalira emisana; Tebamanyi musana.
17 Kubanga obw'enkya buli ng'ekisiikirize eky'okufa eri abo bonna; Kubanga bamanyi ebitiisa eby'ekisiikirize eky'okufa.
18 Aba wa mbiro ng'amazzi; Omugabo gwabwe gukolimiddwa ku nsi: Takyukira awali ekkubo ery'ensuku z'emizabbibu.
19 Ekyeya n'ebbugumu bimalawo amazzi agava mu muzira: N'amagombe bwe gatyo gamalawo abo abayonoona.
20 Olubuto lunaamwerabiranga; envunyu eneemulyanga ng'ewoomeddwa; Tajjukirwenga nate: Kale obutali butuukirivu bunaamenyekanga ng'omuti.
21 Alya omugumba atazaala; So takola nnamwandu bulungi.
22 Era awalula n'ab'amaanyi olw'obuyinza bwe: Ayimuka, so tewali muntu asuubira okuba omulamu.
23 Katonda abawa okuba emirembe, ne beesigama okwo; N'amaaso ge gali ku makubo gaabwe.
24 Bagulumizibwa; ne wayitawo ebbanga ttono nga bagenze; Weewaawo, bakkakkanyizibwa, baggibwa mu kkubo ng'abalala bonna, Era basalibwa ng'emitwe gy'ebirimba by'eŋŋaano.
25 Era oba nga si bwe kiri kaakano, ani anannumiriza nga ndi mulimba, N'afuula okwogera kwange obutabaako kye kugasa?


text:
Essomo 8
Lwaki Katonda Akyaleseewo Obubi n’Okubonaabona?
1. Obubi bwatandika butya?
Obubi bwatandikawo ku nsi Sitaani lwe yasooka okwogera eby’obulimba. Mu kusooka, Sitaani yali malayika mulungi, naye “teyanywerera mu mazima.” (Yokaana 8:44) Yayagala bamusinze so nga Katonda yekka y’agwanidde okusinzibwa. N’ekyaddirira, yalimbalimba Kaawa, n’amuleetera okumugondera mu kifo ky’okugondera Katonda. Adamu yeegatta ku Kaawa mu kujeemera Katonda. Ekyo Adamu kye yasalawo okukola kyaviirako abantu okubonaabona n’okufa.
Sitaani bwe yasendasenda Kaawa okujeemera Katonda, eyo ye yali entandikwa y’okujeemera obufuzi bwa Katonda. Abantu abasinga obungi beegasse ku Sitaani mu kuwakanya obufuzi bwa Katonda. Bwe kityo, Sitaani yafuuka “omufuzi w’ensi.”
2. Katonda bye yatonda byaliko ekikyamu kyonna?
Buli kimu Katonda kye yakola tekyaliko kikyamu kyonna. Abantu ne bamalayika Katonda be yatonda baali basobola okumugondera. (Ekyamateeka 32:4, 5) Katonda yatutonda nga tulina eddembe okusalawo okukola ekirungi oba ekibi. Eddembe eryo lituwa akakisa okulaga nti twagala Katonda.
3. Lwaki Katonda akyalesseewo okubonaabona?
Lwaki Yakuwa akyalesseewo abo abajeemera obufuzi bwe? Akyabalesseewo okulaga nti obufuzi bwe bwokka bwe busobola okufuga abantu mu ngeri ematiza. (Omubuulizi 7:29; 8:9) Era ekyo kyeyolese bulungi mu myaka 6000 abantu gye bamaze nga beefuga. Abafuzi b’ensi balemereddwa okumalawo entalo, obumenyi bw’amateeka, obutali bwenkanya, n’endwadde.
Obutafaananako bufuzi bw’abantu, obufuzi bwa Katonda buganyula abo ababukkiriza. (Isaaya 48:17, 18) Yakuwa ali kumpi okuggyawo obufuzi bw’abantu bwonna. Abo bokka abakkiriza okufugibwa Katonda be bajja okubeera ku nsi.
4. Obugumiikiriza bwa Katonda butusobozesa kukola ki?
Sitaani yagamba nti abantu baweereza Yakuwa olw’okuba balina kye bamufunako. Wandyagadde okulaga nti ekyo si kituufu? Osobola okukiraga kubanga obugumiikiriza bwa Katonda butusobozesa okukyoleka obanga nga twagala okufugibwa Katonda oba bantu. Ekyo kye tuba tusazeewo kyeyolekera mu ngeri gye tweyisaamu.
5. Tuyinza tutya okulaga nti Katonda ye Mufuzi waffe?
Tukiraga nti Katonda ye Mufuzi waffe bwe tusalawo okuba mu ddiini ey’amazima egoberera Ekigambo kya Katonda Bayibuli. (Yokaana 4:23) Tulaga nti tetwagala kufugibwa Sitaani nga twewala eby’obufuzi n’entalo, nga Yesu bwe yakola.
Sitaani akozesa obuyinza bwe okutumbula ebikolwa eby’obuseegu n’emize emirala. Bwe twewala ebintu ng’ebyo, abamu ku mikwano gyaffe n’ab’eŋŋanda zaffe bayinza okutusekerera n’okutuyigganya. (1 Peetero 4:3, 4) N’olwekyo tulina okusalawo kye tunaakola. Tunaakolagana n’abantu abaagala Katonda? Tunaagondera amateeka Katonda g’atuwa olw’obulungi bwaffe? Bwe tukola tutyo, tulaga nti Sitaani yalimba bwe yagamba nti tewali n’omu asobola okugondera Katonda ng’ali mu buzibu.
Olw’okuba Katonda ayagala nnyo abantu, ajja kuggyawo ebintu ebibi n’okubonaabona. Abo abakkiriza ekyo bajja kubeera ku nsi emirembe gyonna.
Yiga Ebisingawo
Kiki Ddala Bayibuli Ky'Eyigiriza


text:
Obwakabaka bwa Katonda Kye Ki?
Bayibuli ky’egamba
Obwakabaka bwa Katonda gavumenti eya ddala eyateekebwawo Yakuwa Katonda. “
Obwakabaka bwa Katonda” Bayibuli era ebuyita “
Obwakabaka obw’omu ggulu” kubanga bufugira mu ggulu. (Makko 1:14, 15; Matayo 4:17) Waliwo ebintu Obwakabaka bwa Katonda bye bufaanaganya ne gavumenti z’abantu, naye bwo busukkulumye ku gavumenti z’abantu mu buli ngeri.
Abafuzi. Katonda yalonda Yesu Kristo okuba Kabaka w’Obwakabaka obwo era yamuwa obuyinza bungi nnyo, omuntu yenna bw’atalina. (Matayo 28:18) Obuyinza Yesu bw’alina abukozesa bulungi, kubanga yakyoleka dda nti Mufuzi eyeesigika era musaasizi. (Matayo 4:23; Makko 1:40, 41; 6:31-34; Lukka 7:11-17) Ng’akolera ku bulagirizi Katonda bw’amuwa, Yesu alonze abantu okuva mu mawanga gonna abajja ‘
okufugira awamu naye ensi nga bakabaka’ nga bali naye mu ggulu.—Okubikkulirwa 5:9, 10.
Ekiseera. Obutafaananako gavumenti z’abantu ezimalawo ekiseera kitono ne zivaawo, Obwakabaka bwa Katonda ‘tebulizikirizibwa.’—Danyeri 2:44.
Abafugibwa. Omuntu yenna akola Katonda by’ayagala asobola okuba omu ku abo abanaafugibwa Obwakabaka bwa Katonda, k’abe nga yazaalibwa wa oba ng’ava mu lunyiriri ki.—Ebikolwa 10:34, 35.
Amateeka. Amateeka (oba ebiragiro) g’Obwakabaka bwa Katonda tegagaana bugaanyi bantu kukola bintu bibi. Naye era gayamba abo abafugibwa Obwakabaka okuba n’empisa ennungi. Ng’ekyokulabirako, Bayibuli egamba nti: “
‘Oyagalanga Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.’ Lino lye tteeka erisinga obukulu mu gonna era lye lisooka. Ery’okubiri eririfaanana lye lino: ‘Oyagalanga muliraanwa wo nga bwe weeyagala.’” (Matayo 22:37-39) Okwagala Katonda ne bantu bannaabwe kikubiriza abo abafugibwa Obwakabaka obwo okufaayo ku balala.
Eby’enjigiriza. Ng’oggyeeko okuba nti Obwakabaka bwa Katonda buteerawo abo be bufuga emitindo egya waggulu, bubayigiriza engeri gye bayinza okukolera ku mitindo egyo.—Isaaya 48:17, 18.
Ekigendererwa. Obwakabaka bwa Katonda tebunyigiriza abo be bufuga okusobola okugaggawaza abo abali mu bifo ebya waggulu mu Bwakabaka obwo. Mu kifo ky’ekyo, bujja kutuukiriza ekigendererwa kya Katonda, nga mw’otwalidde n’okuleeta ensi empya abaagala Katonda mwe bajja okubeera emirembe gyonna.—Isaaya 35:1, 5, 6; Matayo 6:10; Okubikkulirwa 21:1-4.
Yiga Ebisingawo
Kiki Ddala Bayibuli Ky'Eyigiriza


text:
WIIKI eno baddereeva babadde batambula matumbibudde okugenda ku kitebe kya Face Technologies e Kyambogo okufuna pamiti empya ng’ebisale byazo tebinnalinnya nga July 1.
Omujjuzo tegukomye Kyambogo mu Kampala mwokka wabula guzingidddemu n'amatabi ga kkampuni eno amalala omuli e Fort Portal, Mbarara, Mbale n’e Gulu.
Kino kyawalirizza kkampuni eno okuggalawo ssaawa 4:00 ez'ekiro buli lunaku! Omukungu mu kitongole kino ataayagadde kumwatuukiriza yagambye nti ku Mmande lwokka aba Face Technologies baakoze ku pamiti 2,600 okuva ku pamiti 500 ze babadde bakolako buli lunaku mu nnaku eza bulijjo.
Omujjuzo ku ofiisi zaabwe gwabawalirizza n’okufuna ambyulensi ey'okutwala abayinza okuzirika nga bali mu nnyiriri, baatandise okugaba amazzi ku bwereere n’okukozesa empuliziganya ey’obuzindaalo.
Kino kiddiridde Gavumenti okulangirira okwongezebwa kw'ebisale bya pamiti mu bajeti y’omwaka 2016/2017 okuva nga July 1.
Pamiti ey'emyaka esatu , ssente za URA zaalinyisibwa okuva mu 66,000/- okutuuka ku 150,000/- ate okuzizza obuggya ne ziva ku 56,000/- okudda ku 130,000/-.
Gavumenti yassaawo pamiti ey'emyaka etaano etebaddeewo n'egissa ku 250,000/- ate okugizza obuggya n’egissa ku 200,000/-.
Winstone Katushabe, omuwandiisi w'ekitongole ekivunanyizibwa ku bidduka ne pamiti ekya Transport Licensing Board (TLB) yagambye nti balinze kiwandiiko okuva mu minisitule y'ebyensimbi ekikasa ssente entuufu ezigenda okusasulibwa ku pamiti nti bo bakyatunuulira ezo enkadde ezikyagenda mu maaso.


text:
Barometer Extra
Home Current Affairs Barometer Extra
This is an extension of the barometer show.
Ensonga Y’abalamuzi
Ensonga y'abalamuzi, bayongezebwe emyaka?
Akasiimo ka Pulezidenti Museveni Kanatusaawa Ekitongole Ekilamuzi ne Palamenti?
Akasiimo ka Pulezidenti Museveni kanatusaawa ekitongole ekilamuzi ne palamenti?
Pulezidenti Museveni Yeebuuza Ku Byasalawo?
Pulezidenti Museveni Yeebuuza Ku Byasalawo?
Ensonga Z’ettaka Mu Ggwanga
Akakiiko ka Bamugemereire kakoze bulungi?
Ensonga Ya Ensimbi Z’abavubuka
Ani eyadobonkanya ensimbi z'abavubuka?
Kiki Ekigana Abakulembeze B’ennono Okukola?
Kiki Ekigana Abakulembeze B'ennono Okukola?
Esisinkano za Pulezidenti N’abamuvuganya Ziyamba?
Esisinkano za Pulezidenti N'abamuvuganya Ziyamba?
Ebisale Byamasomero Birinnye Nyo, Kiki Ekiba Kikolebwa?
Ebisale Byamasomero Birinnye Nyo, Kiki Ekiba Kikolebwa?


text:
Palamenti eragidde omubalirizi w’ebitabo bya gavumenti, John Muwanga okusitukiramu bunnambiro ataganjule ebitabo bya kampuni ekola amasanyalaze eya Bujagali Hydro Power Project.
Kino kiddiridde palamenti okukizuula nti kampuni eno gavumenti egisasaanayizaako ssente nnyingi okuva mu 2010, kyokka tewali amanyi mayitire gaazo.
Bino birabikidde mu alipoota y’akakiiko ka palamenti akalondoolola obutonde bw’ensi, bwekabadde kanja embalirira ya minisistule y’ebyamasnayalaze n’obugagga obukusike ey’obuwumbi 2000.
Posted 2 days 11 hours ago..


text:
Ekitundu 6: Okuzaalibwa kwa Yesu Okutuuka ku Kufa Kwe
Malayika Gabulyeri yatumibwa eri omuwala ayitibwa Malyamu. Yamugamba nti ajja kuzaala omwana ow’okufuga nga kabaka emirembe gyonna. Omwana, Yesu, yazaalirwa mu kisibo, abasumba gye bajja okumukyalira. Oluvannyuma emmunyeenye yakulembera abasajja okuva e Buvanjuba okutuuka ku mwana ono omuto. Tumanya eyabaleetera okulaba emmunyeenye eyo, era n’engeri Yesu gye yawonyezebwamu okuttibwa.
Ekiddako, tulaba Yesu, nga wa myaka 12 ng’ayogera n’abayigiriza mu yeekaalu. Emyaka kkumi na munaana oluvannyuma lw’ekyo, Yesu yabatizibwa, era n’atandika omulimu gw’okubuulira n’okuyigiriza Obwakabaka Katonda gwe yamutuma okukola ku nsi. Okumuyamba okukola omulimu guno Yesu yalonda abasajja 12 era n’abafuula abatume be.
Yesu era yakola eby’amagero bingi. Yaliisa enkumi n’enkumi z’abantu ebyennyanja bitono nnyo wamu n’emigaati mitono nnyo. Yawonya abalwadde era n’azuukiza n’abafu. Mu nkomerero tuyiga ebintu bingi ebyatuuka ku Yesu mu nnaku z’obulamu bwe ezaasembayo, era n’engeri gye yattibwamu. Yesu yabuulira okumala emyaka ng’esatu n’ekitundu, n’olwekyo EKITUNDU 6 kikwata ku kiseera kya myaka nga 34.


text:
ABAVUBUKA BABUUZA
Biki Bye Nsaanidde Okumanya ku Kuweereza Abalala Mesegi?
:-) Bw’oba omwegendereza, okuweereza mesegi eba ngeri nnungi ey’okuwuliziganyaamu n’abantu abalala.
:-( Bw’otaba mwegendereza, oyinza okufiirwa emikwano era n’okwonoona erinnya lyo.
Ekitundu kino kijja kukulaga bye weetaaga okumanya ku
Ate era ogenda kuweebwa ne:
B’oweereza mesegi
Abavubuka bangi bakiraba nti okuweereza mesegi ngeri nnungi nnyo ey’okuwuliziganyaamu n’abantu abalala. Mu butuufu, oba osobola okuwuliziganya na buli muntu ali mu ssimu yo
“Nze ne muganda wange, taata tayagala twogere na balenzi. Bwe tuba tulina omulenzi gwe tugenda okwogera naye ku ssimu, taata ayagala twogerere ku ssimu eri mu ddiiro, ate nga waliwo n’abantu abalala.”
—Lenore.
Ky’osaanidde okumanya: Singa omala gawa buli muntu ennamba yo ey’essimu, kiyinza okukuzaalira emitawaana.
“Bw’omala gawa buli muntu ennamba yo ey’essimu, oyinza okwesanga nga waliwo abakuweerezza mesegi oba ebifaananyi by’otayagala.”
—Scott.
“Bwe wabaawo omuntu gw’otofaanaganya naye kikula gw’oweereza mesegi buli kiseera, ekyo kisobola okukuviiramu enkolagana ey’oku lusegere n’omuntu oyo mu bbanga ttono nnyo.”
—Steven.
Bayibuli egamba nti: “
Omuntu ow’amagezi alaba akabi ne yeekweka.” (Engero 22:3) Bw’obeera omwegendereza, osobola okwewonya ebizibu bingi.
Ekyaliwo ddala: “
Nze n’omulenzi omu twali ba mukwano era nga tweweereza nnyo mesegi. Nze nnali nkitwala nti twali ba mukwano bukwano. Nnali sikirabamu buzibu bwonna okutuusa lwe yaŋŋamba nti yali atandise okuwulira nga nnina ekifo eky’enjawulo mu mutima gwe. Kati nkiraba bulungi nti kyali kikyamu okubeeranga ennyo naye era n’okumuweerezanga mesegi.”
Lowooza ku kino: Ggwe olowooza Melinda yandibadde akola ki okuva bwe kiri nti kati amanyi ekiri ku mutima gw’omulenzi oyo?
Manya ekyavaako obuzibu! Kiki Melinda kye yakola ekyavaako obuzibu kye yandibadde yeewala okuviira ddala ku ntandikwa?
By’owandiika mu mesegi
Kyangu nnyo okuweereza oba okufuna mesegi
Ky’osaanidde okumanya: Ebyo by’oba owandiise mu mesegi, oyo gw’ogiweerezza ayinza okubitegeera obubi.
“Wadde nga mesegi eyinza okubaamu obufaananyi oba obubonero obw’enjawulo, eba tesobola kukulaga nneewulira y’oyo agikuweerezza oba eddoboozi lye yandikozesezza ng’ayogera naawe butereevu. Kino kiyinza okukuleetera okumutegeera obubi.”
—Briana.
“Waliwo abawala be mmanyi abaayonoona amannya gaabwe olw’ebigambo ebimu bye baakozesa mu mesegi ne bireetera abalala okulowooza nti baali beegwanyiza abalenzi.”
—Laura.
Bayibuli egamba nti: “
Abantu abalungi bafumiitiriza nga tebannaba kwanukula.” (Engero 15:
Ekiseera ky’owandiikiramu mesegi
Ggwe kennyini ggwe osaanidde okwesalirawo ekiseera ekigwana okuwandiikiramu mesegi.
Ky’osaanidde okumanya: Singa mesegi ogiwandiikira mu kiseera ekitali kituufu, b’oli nabo bayinza okukitwala nti tobawa kitiibwa.
“Kyangu nnyo okuwandiika mesegi mu kiseera ekitali kituufu. Nnyinza okwesanga nga ntandise okuwandiika mesegi ng’ate nnina omuntu gwe njogera naye oba nga ndi ku mmeeza n’abantu abalala tulya.”
—Allison.
“Kya kabi nnyo okubeera ng’ovuga emmotoka ate ng’eno bw’owandiika mesegi. Bw’oggya amaaso ku luguudo, oba osobola okukola akabenje.”
—Anne.
Bayibuli egamba nti: “
Buli kintu kiba n’ekiseera kyakyo, . . . [wabaawo] ekiseera eky’okusirika n’ekiseera eky’okwogereramu.” (Omubuulizi 3:1, 7) Nga bwe waliwo ekiseera ekituufu eky’okwogereramu, era waliwo n’ekiseera ekituufu eky’okuweererezaamu mesegi!
Eby’okulowoozaako
B’oweereza mesegi
;-) Goberera obulagirizi bazadde bo bwe bakuwa.
—Abakkolosaayi 3:20.
;-) Tomala gawa buli muntu nnamba yo ey’essimu. Bw’ogaana okuwa abantu abamu ennamba eyo ey’essimu oba okubategeeza ebintu ebimu ebikukwatako, ekyo kiba kikuyamba okwongera okukulaakulanya obuvumu bw’ojja okwetaaga ennyo ng’okuze.
;-) Tomanyiira bantu oboolyawo n’otuuka n’okuweereza abamu mesegi eziyinza okubaleetera okulowooza nti obeegwanyiza. Bw’okola bw’otyo, kiyinza okukuviiramu ebizibu.
“Bazadde bange banneesiga, era bakimanyi nti siyinza kumala gateeka nnamba ya muntu mu ssimu yange.”
—Briana.
By’owandiika mu mesegi
;-) Nga tonnawandiika mesegi, sooka weebuuze nti, ‘Okuweereza mesegi kye kinaasinga obulungi?’ Oluusi, ekiba kisingako obulungi kwe kukubira omuntu essimu oba okulindako okutuusa lw’onoosobola okwogera naye maaso ku maaso.
;-) Ekintu kyonna ky’otosobola kugamba muntu maaso ku maaso, tokimugambira mu mesegi.
Omuwala ayitibwa Sarah ow’emyaka 23 agamba nti: “Ekintu bwe kiba tekisaana kwogerwa, era kiba tekisaanidde kuwandiikibwa mu mesegi.”
“Singa omuntu akuweereza ebifaananyi eby’obuseegu, buulira bazadde bo. Kino kya bukuumi gy’oli era ne bazadde bo bajja kwongera okukwesiga.”
—Sirvan.
Ekiseera ky’owandiikiramu mesegi
;-) Baako ebiseera w’otakozeseza ssimu yo.
Omuwala ayitibwa Olivia agamba nti: “Essimu siba nayo bwe tuba tuli ku mmeeza tulya oba bwe mba nsoma ebitabo byange.
Ngiggyako nga ndi mu nkuŋŋaana ez’Ekikristaayo nneme kukemebwa kugitunulako.”
;-) Kirage nti ofaayo ku nneewulira y’abalala. (Abafiripi 2:4) Tobaako gw’owandiikira mesegi bw’oba olina omuntu gw’okyayogera naye.
“Waliwo ebintu bye nnasalawo obutakola, gamba ng’okuweereza abalala mesegi nga nnina abantu be njogera nabo. Ate era, omuntu bwe mba nga simumanyi bulungi simuwa nnamba yange ey’essimu.”
—Janelly.


text:
Nnoonya omwami ow’emyaka ekyokukola 40-50, akola, eyazimba nga mwetegefu okwekebeza omusaayi. Nze nnina wooteeri. Ali siriyaasi kuba 0782198926.
Njagala musajja alina ku ssente ezisobola okutubezaawo, atalina mukazi asobola okunyambako mu bizinensi yange ey’okutunga engoye myaka 20 ne 30 nga mwetegefu...
Nnoonya Omusajja ali wakati w’emyaka 30-50, atya Katonda, atali Musiraamu nga mwetegefu okwekebeza omusaayi n’okukola obufumbo.
Njagala Mugumikiriza, atya Katonda, ayagala ennyo abaana nga mwetegefu okwekebeza omusaayi, akola, nga mwetegefu okumutwala mu bakadde.
Dawiira Namwanja 31 omutuuze w'e Kyazanga-Masaka akola ogw'okukanika, yayanjuddwa mwana munne Nusifa Nabuufu mu maka ga kitaawe, Zubail Ssebagala e Mpala-Ntebe...
Alina okubeera nga Muganda oba Muzungu wabula nga sifa ku ddiini kasita abeera nga tanywa mwenge, atya Katonda era nga talina kajanja.
Afaanana atya oyo omusajja gw’oyagala okukuba ebibajjo bya laavu? Alina okuba nga yazimba, alina omulimu ate ng’ali ku ddagala lya ARVS. Njagala ali wakati...
Biki by’oyagala omusajja aba akusiimye okuba nabyo? Alina okubeera omwetegefu okugenda mu bakadde bange, okwekebeza omusaayi, atya Katonda, nga tanywa...
Njagala alina ssente kuba nage nninawo
Njagala omusajja nga Muzungu, asobola okundabirira, okumwanjula mu bakadde bange, okwekebeza omusaayi, alina empisa, afaayo.
10 Jul 2017
10 Jul 2017
10 Jul 2017
10 Jul 2017
10 Jul 2017


text:
Added 30th May 2017
RONALD Musagala ayongedde okulaga foomu ye n’okukakasa nti mwetegefu okuwanirira bendera ya Uganda mu mpaka z’ensi...
HERON Mpoza, omusika wa Kasiwukira naye bamututte ku poliisi ku misango gy’okutiisatiisa okutuusa obulabe ku muntu....
EMYAKA esatu bukya eyali omugagga w’omu Kampala Eria Bugembe Ssebunya 'Kasiwukira' atemulwa ku makya ga November...
MUNNAYUGANDA nga mutuuze w’e Bungereza Moses Mulimira alondeddwa okukulira ekitongole ky’ebyobulamu ekya UK-Uganda...
MANEJA w'ebbaala ya Guvnor alumirizza Ivan Kamyuka, ali ku musango gw’okufumita omuntu eccupa n'afa ng'atwalibwa...


text:
Enkaka
Omusujja gw’ekibumba, bulwadde obuleetebwa akawuka akayitibwa "hepatitis virus" era nga butera kukwata kibumba. Obubonero bw'obulwadde buno tebutera kulabibwa mangu naye bwe bukula omuntu atandika okufuna omusujja, okulumwa mu lubuto, okupeeruuka, okufuka omusulo omukwafu n'obulala. Akawuka kano (HVC) kasaasanyizibwa nga kayita mu kugabana omusaayi, omwana ayinza okukafuna ng’azaalibwa. Ebika by'obulwadde buno bya ngeri nnyingi nga A, B, C, D ne E. Tewali ddagala lya bulwadde buno lyakakasiddwa naye busobola okukendeezebwa nga beekebejja omusaayi oguba gugabiddwa. Omuntu akwatiddwa obulwadde buno abeera asobola okuggyibwamu ekibumba. Olw’obulwadde buno, ky’ova olaba ng’abantu baggyibwamu nnyo ebibumba ensangi zino. Obulwadde buno okusinga buli nnyo mu ssemazinga w'omuddugavu wamu n'obugwanjuba bwa Bulaaya era kigambibwa nti abantu wakati w'obukadde 150-200 be balina Obulwadde buno mu nsi yonna. Mu 2015, abantu abaafa Obulwadde buno baali 343,000.
Ebirimu
Engeri omusujja gw’ekibumba gye gusaasaanyizibwa[kyusa | edit source]
Obulwadde buno businga kusaasaanyizibwa nga buyita mu kugabana musaayi wamu n'engeri z'obujjanjabi ezirimu obulagajjavu.
Enkozesa y’eddagala[kyusa | edit source]
Kigambibwa nti ensi 77 ezirimu obulwadde buno. Mu nsi ezo ne Amerika mweri. Mu Amerika bakozesa, “intravenogus drugs". Ensi endala Obulwadde mwe bulabibwa mulimu Rassia. Mu Russia, abantu akakadde kamu n'emitwalo esatu balina obulwadde buno.
Ensaasaanya y’omusujja gw’ekibumba[kyusa | edit source]
Okugabana omusaayi wamu n'ebintu ebikozesebwa okugaba omusaayi awatali kusooka kubaako ngeri ya kikugu kiviirako okusaasaanya Obulwadde buno. Ebintu ebikozesebwa mu ddwaliro ng’empiso, obugoye abasawo bwe bakozesa ku balwadde ab'enjawulo n'ebirala bisuubirwa okuba nga bisaasaanya obulwadde buno.
Okwegatta[kyusa | edit source]
Wakyaliwo okutankanibwa oba obulwadde bw'enkaka busobola okusaasaanyizibwa nga buyita mu kwegatta. Waliwo okunoonyereza okulaga nti akawuka kano kasobola okusaasaanyizibwa nga kayita mu kwegatta nga bwe kiri ku kawuka akaleeta mukenenya. Ekibiina kya "the United States Department of veterans Affairs" kikubiriza abantu okukozesa obupiira okwetangira Obulwadde buno.
Engeri z'okwewunda[kyusa | edit source]
"Tattoo" kigambibwa nti ziviirako obulwadde buno okusaasaana kubanga "dyes" zino abantu ze bateeka ku mibiri si nnungi era zaabulabe nnyo.
okugabana ebintu ebikozesebwa[kyusa | edit source]
Abantu Okugabana ebintu nga egirita, obusenya, empiso n'ebintu ebirala ebiyinza okuviirako omusaayi okwetabika kisuubirwa okuba erimu ku makubo agasaasaanya obulwadde buno.
Maama okusiiga omwana[kyusa | edit source]
Kigambibwa nti si kyangu maama okusiiga omwana obulwadde buno ng’akyali munda. Wabula omwana asobola okubufuna mu kaseera k’okuzaalibwa singa omusaayi gwe gw’omwana gweegatta n'ogwa maama we. Bamaama era baweebwa amagezi obutayonsa singa babeera n'ebiwundu ku nnywanto oba nga zivaamu omusaayi.[1]


text:
Okuwenja akalulu k'abantu 6 abesimbyewo ku ky'omubaka we Kyadondo East kutandiika olunnaku olwaleero, nga batekeddwa okusaba akalulu okuva ku ssaawa 2:00 ez'okumakya paka ssaawa 12:00 ez'akawungeezi.
Abavuganya abegwanyiza okukiika mu Palamenti kuliko Robert Kyagulanyi Ssentamu amanyikiddwa nga Bobi Wine ng'ayazze nga Independent, munna FDC Apollo Kantinti, Nkuyingi Muwada naye talina kibiina, munna NRM William Sitenda Ssebalu, Lilian Babirye munna Democratic Party (DP) ne Kasasa Edward naye Independent.
Okulonda okudibwamu, kyavudde ku kkooti ejjulirwamu, okusazaamu obuwanguzi bwa munna FDC Kantinti nga baasinzidde ku mivuyo egyakolebwa mu bifo ebironderwamu omwaka oguwedde ogwa 2016, mu kiseera ky'okulonda mu Febwali.
Like us on Facebook for more News, Pics, Videos, Events, Promos & lots of fun stuff..


text:
Chapter 5
1 Awo olwatuuka ku lunaku olw'okusatu Eseza n'ayambala ebyambalo bye ebya kaddulubaale, n'ayimirira mu luggya olw'omunda olw'ennyumba ya kabaka, okwolekera ennyumba ya kabaka: kabaka n'atuula ku ntebe ye ey'obwakabaka mu nnyumba ya kabaka okwolekera omulyango gw'ennyumba.
2 Awo olwatuuka kabaka bwe yalaba Eseza kaddulubaale ng'ayimiridde mu luggya, kale n'aganja mu maaso ge: kabaka n'agololera Eseza omuggo ogwa zaabu ogwali mu mukono gwe. Awo Eseza n'asembera n'akoma ku musa gw'omuggo.
3 Awo kabaka n'alyoka amugamba nti Oyagala ki, kaddulubaale Eseza? era kiruwa kye weegayirira? onookiweebwa ne bwe kinaaba ekitundu ky'obwakabaka.
4 Awo Eseza n'ayogera nti Kabaka bw'anaasiima, kabaka ne Kamani bajje leero eri embaga gye mmufumbidde.
5 Awo kabaka n'ayogera nti Mwanguye Kamani kikolebwe nga Eseza bw'ayogedde. Awo kabaka ne Kamani ne bajja eri embaga Eseza gye yali afumbye.
6 Awo kabaka n'agamba Eseza nga batudde ku mbaga ey'omwenge nti Osaba ki? era kinaakukolerwa; era weegayirira ki? kinaatuukirizibwa ne bwe kinaaba ekitundu ky'obwakabaka.
7 Awo Eseza n'addamu n'ayogera nti Kye nsaba era kye nneegayirira kye kino;
8 oba nga ŋŋanze mu maaso ga kabaka, era kabaka bw'anaasiima okumpa kye nsaba, n'okutuukiriza kye nneegayirira, kabaka ne Kamani bajje eri embaga gye ndibafumbira, era enkya ndikola nga kabaka bw'agambye.
9 Awo Kamani n'afuluma ku lunaku olwo ng'asanyuse era ng'ajaguzizza mu mwoyo: naye Kamani bwe yalaba Moluddekaayi mu mulyango gwa kabaka, nga tayimirira so nga tamusegulira, n'ajjula obusungu eri Moluddekaayi.
10 Era naye Kamani n'azibiikiriza n'addayo eka; n'atuma n'aleeta mikwano gye ne Zeresi mukazi we.
11 Awo Kamani n'ababuulira ekitiibwa ky'obugagga bwe, n'abaana be bwe benkana obungi, n'ebigambo byonna kabaka mwe yamukuliza, era bwe yamukuza okusinga abakungu ba kabaka n'abaddu be.
12 Era Kamani n'ayogera nti Weewaawo, Eseza kaddulubaale teyaganya muntu yenna kuyingira wamu ne kabaka eri embaga gye yali afumbye wabula nze; era n'enkya ampise wamu ne kabaka.
13 Naye ebyo byonna tebiriiko kye bingasa nga nkyalaba Moluddekaayi Omuyudaaya ng'atuula ku mulyango gwa kabaka.
14 Awo Zeresi mukazi we ne mikwano gye bonna ne bamugamba nti Basimbe ekitindiro obuwanvu bwakyo emikono amakumi ataano, enkya oyogere ne kabaka okuwanika Moluddekaayi okwo: kale olyoke oyingire ne kabaka eri embaga ng'osanyuka Ekigambo ekyo ne kisanyusa Kamani; n'asimbya ekitindiro.


text:
Amawulire
Emmotoka bazigobye ku masundiro g’amafuta
Bernard Kateregga
May 20th, 2016
Poliisi ye Masaka eweze emmotoka zonna okutikkira, okusimba wamu n’okutikkulira abasaabaze ku masundiro g’amafuta.
Aduumira poliisi y’ebidduka e Masaka Wilfred Byamugisha y’awadde okulabula kuno n’ategeeza nga bwebafunye ebiragiro okuva ku kitebe kya poliisi e Kampala oluvanyuma lw’okulabulwa ku bikolwa by’ekitujju.
Agamba baawandikidde dda abakulira amasundiro g’amafuta gonna e Masaka okulaba nga ekilagiro kino kitandikirawo okukola.
Wabula abamu kino tekibakoze bulungi.
Ssentebe w’ekibiina ky’obwegassi ekyabananyini taxi e Masaka Ssentongo agamba abantu bangi tebalina webayinza kusuza mmotoka zaabwe mu budde bw’ekiro kale nga kino kyakubanyigiriza.


text:
Added 19th February 2016
Nabilah Nagayi Ssempala akyakulembedde Florence Nakiwala Kiyingi ne Shifrah Lukwago mu kalulu k'omubaka omukyala owa Kampala.
Minisita Harunah Kasolo alabudde eb'E Lwengo ku nnyingo 102B
NZE Umar Muhammad Katende, 22, ndi musuubuzi mu butale obw’enjawulo naye nga kati mbeera Luzira Kirombe.
MMANYA ntya omukazi anjagala n’atanjagala? Ssenga ekirala nsaba kumpa ku bigambo ebikwana n’ebiwaana omukazi. Nze...
Obutunda naakatandika okubukungula nga mu kiseera kino nsobola okunogamu obutunda bwa 200,000/- buli wiiki kuba...
OKUBEERA n’emmere emala mu maka y’emu ku ngeri omuntu gy’asobola okuyitamu okugaggawala n’okubeera n’obulamu obulungi...


text:
ORUGANIKYO 36
Enyana y’Ezabbu
MAWEE! Abantu nibakora ki hati? Nibaramya enyana! Habwaki nibakora ekintu kinu?
Musa obu yamazire akasumi karaira ha rusozi, abantu bakagamba bati: ‘Titurukumanya ekibaireho hali Musa. Katwekorre ruhanga aratwebembera kuruga omu nsi egi.’
Mugenzi wa Musa, Aroni akagambira abantu ati: ‘Mucwemu empeeta zanyu eza zabbu eziri omu matu ganyu muzindeteere.’ Abantu obu bakikozire, Aroni akazagya yazikoramu enyana eya zabbu n’abantu bakagamba bati: ‘Onu nuwe ruhanga waitu eyatwihire omu Misiri!’ Hanyuma y’ebi, Abaisareri bakaba n’obugenyi bw’amaani kandi baramya enyana eya zabbu.
Yahwe obu yaboine eki bakozire, akasalirwa muno. Nukwo kugambira Musa ati: ‘Rahuka osirimuke abantu basisire muno. Beberwe ebiragiro byange nibainamira enyana eya zabbu.’
Musa akarahuka okusirimuka kuruga ha rusozi. Obu yairiire haihi, kinu nikyo yarozire. Abantu baali nibazina kwehinguliriza enyana eya zabbu! Kinu kikabihiiza muno Musa n’okunaga yanaga hansi ebibbali bibiri eby’amabale nambere ebiragiro byaali bihandikirwe n’okubyata. Hanyuma akakwata enyana y’ezabbu yagyagya yagisasangurra kimu.
Abantu bakaba bakozire ekintu kibi muno. Hanyuma Musa akagambira abasaija abamu kukwata rurara zabu. Musa yagamba ati: ‘Abantu boona ababi abaramize enyana ya zabbu bakaba baine kwitwa.’ Nukwo abasaija bakaita abantu 3,000! Kinu tikirukwoleka ngu twine kuramya Yahwe wenka omukiikaro ky’okuramya ba ruhanga ab’ebisuba?


text:
Bayibuli Ekkiriza Okugattululwa?
Bayibuli ky’egamba
Yee, Bayibuli ekkiriza omusajja n’omukazi okugattululwa. Kyokka Yesu yakiraga nti waliwo ensonga emu yokka esobola okusinziirwako okugattulula obufumbo. Yagamba nti: “
Buli agattululwa ne mukazi we okuggyako ng’amuvunaana gwa bwenzi, n’awasa omulala, aba ayenze.”—Matayo 19:9, obugambo obuli wansi.
Katonda akyawa omuntu yenna mu bukuusa asalawo okugattululwa ne munne. Ajja kubonereza abo bonna, mu bukuusa, abasalawo okugattululwa ne bannaabwe mu bufumbo, naddala abo abakikola nga balina ekigendererwa eky’okufuna omuntu omulala.—Malaki 2:13-16; Makko 10:9.
Yiga Ebisingawo
AMAKA GAMMWE GASOBOLA OKUBAAMU ESSANYU
Mukolere ku Bulagirizi bwa Katonda
Okwebuuza ebibuuzo bibiri kisobola okulongoosa obufumbo bwammwe.


text:
Eggulo (Lwakusatu) Nsereko yasisinkanye olukiiko lwa Kampala Central mu Mt. Zion Hotel ne bamuwagira.
Olukiiko olwakulembeddwa Meeya wa Kampala Central, Charles Musoke Sserunjogi lwayisizza ekiteeso ekisemba etteeka liddemu likolebwemu ennongoosereza bayingizeemu ensonga zaabwe naddala okubawa obuyinza okwekolera ku bizibu byabwe.
Nsereko yawabudde nti ekiseera kino, minisita Beti Kamya y’alina obuyinza obwenkomeredde ku Kampala era bakansala n’enkiiko zonna ezifuga munisipaali gwe ziteekeddwa okutwalira ebizibu byabwe n’ennongoosereza yonna gye baagala.
Wabula ababaka abalala oluwulidde bino ne ne bamwambalira nti addeyo yeetegereze etteeka.
Mu lukiiko lw’abakulembeze omwabadde ababaka ba palamenti, ba meeya ba munisipaali ne bakansala, bakkiriziganya nti etteeka eririwo lisooke liweebwe omukisa lissibwe mu nkola nga minisita, Beti Kamya, Loodi meeya Erias Lukwago ne dayirekita wa Kampala buli omu agoberera etteeka nga tewali anyigiriza munne, buli kintu kigenda kutereera.
Abakulembeze omuli Micheal Kabaziguruka (Nakawa), Allan Kasibante (Lubaga North), Ibrahim Kasozi (Makindye East) ne Allan Ssewanyana (Makindye West), ssaako Omubaka Nsereko ayawukanye ne Lukwago ku tteeka lya Kampala Meeya Kasirye Nganda Mulyanyama: Twasisinkanye Nsereko ne tukkiriziganya etteeka likolebwemu ennongoosereza , emirimu egisinga gizzibwe ku magombolola era bagenda kutwala ensonga zaffe ewa minisita Beti Kamya ne Palamenti tuzanjulire ababaka.
Omubaka Allan Ssewanyana:
Eby’etteeka minisita Beti Kamya abiveeko era nze ntandise kampeyini y’okuggyan obwesige mu minisita Beti Kamya kubanga kirabika ensonga za Kampala tajja kuzisobola kuziddukanya mu ngeri ntuufu.
Meeya Nabbosa Ssebugwaawo:
Beti Kamya muzibu era ne gye yagenda mu Gavumenti bamwegendereze kubanga tewali nsonga lwaki akwata ku buyinza bwa Bannakampala n’ayagala okububaggyako.
Abakulembeze bye bagamba Meeya Joyce Nabbosa Ssebugwaawo (Lubaga) ne bakansala bakkiriziganya nti ennongoosereza teyeetaagisa mu tteeka lino naddala okuggyawo obuyinzza bwa Loodi meeya.
Nsereko yagambye nti ebintu nga obuyinza bw’okukola embalirira ya munisipaali, okugereka emisolo, okulonda kkooti etaawulula enkaayana ku busuulu w’ettaka, okuddukanya amasomero, obukiiko obufuga ettaka, olukiiko olugaba ttenda, okutondawo ofiisi ya sipiika , okuddukanya paaka za takisi ne bbaasi, obutale, entambula, okukola enguudo, okugereka busuulu, okuyisa pulaani z’ebizimbe, okulabirira ebyobulamu naddala amalwaliro n’okuyonja ekibuga byonna ayagala biggyibwe waggulu bitandike okukolebwa enkiiko za munisipaali.
Nsereko kyokka awakanya ekya Loodi Meeya okulondebwa Gavumenti eyawakati n’ategeeza nti Bannakampala be bateekwa okumulonda.
Yategeezezza nti okwongeza emisolo ne busuulu ebiriwo kati byandibadde bikoleddwa enkiiko z’amagombolola kyokka bikoleddwa KCCA waggulu.
Wabula Lukwago mu lukiiko lwa bannamawulire lwe yatuuzizza mu ofiisi ye ku Lwokusatu yasambiridde entegeka za minisita Beti Kamya n’ategeeza nti akola nsobi nnene okusazaamu buli kye bayisa naddala nga ku kumenya akatale ka Park Yard n’okukwata abakolera ku nguudo be yagambye nti wadde yabisazizzaamu naye bagenda kusalawo ekiddako mu lukiiko lwa bakansala olw’enjawulo lw’ayise nga June 08, 2017 ku City Hall.
Lukwago yagambye nti ekiseera kino KCCA eri mu matigga olw’ennongoosereza ezigenda okukolebwa mu tteeka lya Kampala kubanga buli ofiisi eyogera kyayo ekijja okuleeta obuzibu.


text:
ABAVUBUKA basatu abagambibwa okubeera ab'emikwano bakwatiddwa lwa kwekobaana ne bakozesa omukazi wa munnaabwe kirindi, oluvannyuma lw’okumukuba.
Bino bibadde mu Ndeeba mu zooni ya Kajubi webayita mu Mayuuni, omuvubuka Ismah Kayabula amanyiddwa nga ‘Manicure’ omusiizi wa Cutekisi, bwe yagenze mu bbaala ya Dancers ku luguudo lw’e Salaama okwesanyusaamu, eyo gyeyasanze maama w’abaana Jane Luwedde naye eyabadde agenze okwesanyusaamu mu kiro ekyakeesezza ssande.
Baakwataganye, era Kayabala naatandika okumugulira omwenge neby’okulya ppaka budde kukya, , ku mmande ku makya yasazeewo amuleete awaka asasule byeyalidde naye naakkiriza, Kayabala agmba bweyatuuse awaka banne baasulawo nabo bagaanye okumuggulira nga bagamba nti tebasobola kumuleka kusanyuka yekka nga bbo tebalina ate nga ssente zabadde zimuweddeko nga tasigazizzaawo za loogi.
Oluvannyuma lw’akaseera nga bakonkomalidde wa bweru n’omukazi, banne bamwefuulidde ne bamukuba mizibu n'azirika, olwo ne bayingiza omukazi gwe yaleese munda ne bamukozesa, Kayabala olwazze engulu yaddukidde ku poliisi mu Ndeeba emuyambe, era yagenze okutuuka ku muzigo ng’omukazi bali mu kunyumya kaboozi n’omu ku banne ba Kayabala ayitibwa Albert Mukiga, kyokka ng’abalala batudde basakaanya, bonna ne bakwatibwa.
Abakwate kuliko; Albert Mukiga, Bosco ne Musa ne Jane Luwedde, mu kuswala okungi, Luwedde yeegayiridde poliisi emusonyiwe emute, kubanga ajja kuswala mu baana be.
Bwebamubuuzizza bba omutuufu ku bavubuka bonna, yeegaanye Kayabula n’asonga ku Mukiga gwe bamusanze naye mu kikolwa, n'agamba nti wadde Kayabula yaguze omwenge, naye Mukiga yaalabika obulungi.
Kayabula kimubuuseeko, n'asaba Mukiga ne banne okumuliyirira 10,000/- agende yeejjanjabise abalekere omukazi, baazisonze ne bamusasula bwe batyo ne bateebwa, abakwate bagguddwaako omusango gw’okukuba Kayabula ku fayiro SD: 16/05/-06/17.


text:
Soana FC - JMC Hippos FC e Kavumba
Sadolin Paints FC - Lweza FC e Namboole
Express FC - Police FC e Wankulukuku Stadium
The Saints FC - SC Villa e Matugga
BUL FC - Bright Stars FC e Kakindu, Jinja
KIRABU ya SC Villa olwaleero erina omukisa ogulinya ku ntikko y’ekimeeza kya liigi y’eggwanga ey’omupiira eya Azam Uganda Premier League singa efuna obuwanguzi ku ttiimu ya Saints gye kyalira e Matugga.
Villa eri mu kyakubiri ng’esibaganye ne KCCA FC ekulembedde ku bubonero 41 okuva mu mipiira 21 wabula ng’esinga KCCA FC etagenda kuzannya olwaleero emipiira esatu.
Bwesamba ogwaleero ejja emipiira ena. Villa ekamirwa bina oluvannyuma lw’okuwuttula Onduparak FC ggoolo 4-1 ku Sande mu maka gaabwe amagya aga Masaka Recreation Ground gye baze oluvanyuma lwa Nakivubo okugalwa n’okukubwako ebibaati.
Bo Baggya baabwe aba Express FC abali mu ky’omusanvu n’obubonero 27 okuva mu mipiira 19 bakulinya ekifo kimu bade mu ky’omukaaga bagyewo Proline FC singa bakuba Police gye bakyaza e Wankulukuku. Police gye bazannya eri mu kya kumi era nayo obuwanguzi ebwetaaga kuba bugiyamba okugya Soana mu kyomwenda.
Mu mirala egizannyibwa Lweza ekyalidde Sadolin e Namboole, Soana eri ne JMC hippos ate Bright Stars ekyalidde BUL FC e Kakindu


text:
Ababaka kukakiiko akatunulira eby’obusuubuzi n’obulambuzi mu gwanga baliko ennongosereza zebagenda okukola mu bbago erilungamya sukaali mu gwanga n’ekigendererwa okumalawo embiranye mu basuubuzi ba sukaali wamu n’abalimi be bikajjo.
Mu bago erigenda okutandika okubaganyizibwako ebirowozo sabiti egya, akakiiko kakutunulira amateeka ku ani agwanidde okwenyigira mu kutunda sukaali sako wa awatuufu amakolero agafulumya sukaali wegasanidde okutekebwa.
Mu birala ebinatulirwa mwemuli okugereka omuwendo sukaali kwagulibwa sako abalimi b’ebikajjo ensimbi zebalina okusasulwa
Posted 7 hours 18 min ago..


text:
Isaaya
41 “Musirike mumpulirize* mmwe ebizinga;
Amawanga ka gaddemu okufuna amaanyi.
Ka gasembere googere.+
Ka tukuŋŋaane wamu wabeewo okusala omusango.
2 Ani alina gw’ayimusizza okuva ebuvanjuba,+
N’amuyita mu butuukirivu okujja awali ebigere bye,*
Okuwaayo amawanga gy’ali
N’okumusobozesa okuwangula bakabaka?+
Ani abafuula enfuufu mu maaso g’ekitala kye,
Abafuula ng’ebisubi ebifuumuulibwa embuyaga mu maaso g’omutego gwe ogw’obusaale?
3 Abagoba era tafuna kuziyizibwa kwonna
Ng’ayita mu makubo ebigere bye mwe bitayitanga.
4 Ani akoze kino,
Ayita ab’emirembe egy’enjawulo okuva ku lubereberye?
5 Ebizinga bikirabye ne bitya.
Ebitundu by’ensi ebisingayo okuba ewala byatandika okukankana.
Abantu bajja ne basembera.
6 Buli omu ayamba munne
Era n’agamba muganda we nti: “Beera mugumu.”
7 Omukozi azzaamu omuweesi amaanyi;+
Oyo abyabyataza ng’akozesa ennyondo
Azzaamu amaanyi oyo akubirakubira ku luyijja.
Ayogera ku kugattibwa kw’ebyuma nti: “Kulungi.”
Awo ne kikomererwa n’emisumaali kireme kugwa.
8 “Naye ggwe Isirayiri, oli muweereza wange,+
Ggwe Yakobo gwe nnalonda,+
Ezzadde lya Ibulayimu mukwano gwange,+
9 Ggwe gwe nnaggya eyo ensi gy’ekoma,+
Era ggwe gwe nnayita okuva mu bitundu byayo ebisingayo okuba ewala.
Teweeraliikirira, kubanga nze Katonda wo.+
Nja kukuwa amaanyi era nja kukuyamba,+
Nja kukuwanirira n’omukono gwange ogwa ddyo ogw’obutuukirivu.’
11 Laba! Abo bonna abakusunguwalira bajja kuswazibwa era bajja kufeebezebwa.+
Abo abakulwanyisa bajja kumalibwawo era bajja kuzikirira.+
12 Ojja kunoonya abantu abalwana naawe naye tojja kubalaba;
Abantu abakulwanyisa bajja kuba ng’ekintu ekitaliiwo, ng’ekintu ekitaliimu nsa.+
13 Kubanga nze Yakuwa Katonda wo, nkwata omukono gwo ogwa ddyo,
Nze nkugamba nti, ‘Totya. Nja kukuyamba.’+
14 Totya, ggwe Yakobo olusiriŋŋanyi,*+
Mmwe abantu ba Isirayiri, nja kubayamba,” bw’agamba Yakuwa Omununuzi wammwe,+ Omutukuvu wa Isirayiri.
15 “Laba! Nkufudde ekyuma ekiwuula,+
Ekyuma ekiwuula ekipya ekirina amannyo ku njuyi zombi.
Ojja kulinnyirira ensozi ozibetente
Era obusozi ojja kubufuula ng’ebisusunku.
16 Ojja kubiwewa,
Empewo ebitwale;
Embuyaga ejja kubisaasaanya.
17 “Omunaku n’omwavu banoonya amazzi, naye tegaliiwo.
Olulimi lwabwe lukaze olw’ennyonta.+
Nze Yakuwa nja kubaanukula.+
Nze Katonda wa Isirayiri sijja kubaabulira.+
Eddungu nja kulifuula kidiba ky’amazzi
N’ensi enkalu nja kugifuula nsulo za mazzi.+
19 Nja kusimba mu ddungu omuti gw’entolokyo,
N’omuti gwa sita n’omukadasi n’omuti oguvaamu amafuta.+
Nja kusimba mu ddungu omuti gw’omuberosi,
Wamu n’omutidali n’omuteyasi,+
20 Abantu bonna balyoke balabe era bamanye
Basseeyo omwoyo era bategeere
Nti omukono gwa Yakuwa gwe gukoze kino,
Era nti Omutukuvu wa Isirayiri y’akireese.”+
21 “Mwanje ensonga zammwe,” Yakuwa bw’agamba.
“Muleete obukakafu,” Kabaka wa Yakobo bw’agamba.
22 “Muleete obukakafu mutubuulire ebiribaawo.
Oba mutubuulire ebintu ebigenda okubaawo.+
23 Mutubuulire ebiribaawo mu biseera eby’omu maaso,
Tulyoke tumanye nti muli bakatonda.+
Mubeeko kye mukolawo, ekirungi oba ekibi,
Tuwuniikirire nga tukirabye.+
24 Laba! Muli kintu ekitaliiwo,
Era bye mukola tebiriimu nsa.+
Oyo yenna abalondawo mmwe wa muzizo.+
25 Nnyimusizza omuntu okuva ebukiikakkono era ajja kujja,+
Oyo ava ebuvanjuba+ ajja kukoowoola erinnya lyange.
Ajja kulinnyirira abafuzi ng’alinnyirira ebbumba,+
Ng’omubumbi bw’alinnyirira ebbumba ebbisi.
26 Kino ani yakyogerako okuva ku lubereberye tusobole okumanya,
Oba okuva mu biseera eby’edda tusobole okugamba nti, ‘Mutuufu’?+
Mazima ddala tewali n’omu yakirangirira!
Tewali n’omu yakyogerako!
Tewali yali awuliddeko kintu kuva gye muli!”+
27 Nze nnasooka okugamba Sayuuni nti: “Laba ebigenda okubaawo!”+
Era ndisindika e Yerusaalemi oyo alina amawulire amalungi.+
28 Nnakanda kutunula naye nga tewali n’omu;
Era mu bo temwalimu muwi wa magezi n’omu.
Nnabagambanga babeeko kye baddamu.
29 Laba! Bonna butaliimu.*
Bye bakola tebiriimu nsa.
Ebifaananyi byabwe eby’ekyuma* mpewo buwewo era tebirina mugaso.+


text:
Akakiiko akassibwawo okubuuliriza ku bigambibwa nti waliwo okutulugunya abasibe e Nalufeenya kafulumizza lipooti ne kakuba ebituli mu nzirukanya y’akadukulu ka poliisi kano era omu ku bakatuulako n’awa amagezi kaggalwewo.
Mu lipooti y’akakiiko k’eddembe ly’obuntu eyasomeddwa ssentebe waako, Jovah Kamateeka, akakiiko kaazudde nti abasibe bamala ekiseera kiwanvu mu kaduukulu nga tebatwaliddwa mu kkooti, ekintu ekimenya amateeka ne kawa eky’okulabirako nti abamu bamazeeyo omwezi mulamba!.
Ekirala abasibe tebakkirizibwa kulaba balooya wadde eng’anda zaabwe, n’abantu ba bulijjo okugendayo ssi kyangu nga n’ababaka basoose kufuna lukusa kuva ‘’waggulu’’ byonna ebiraga nti ssi kaduukulu ka bulijjo.
‘’Wadde bino biri bityo kyokka tetwafunye bukakafu nti waliyo okutulugunya abantu kuba abasibe be twayogedde nabo baatugambye babatulugunyiza walala..
‘’Meeaya w'e Kamwenge; Geoffrey Byamukama yatugambye baamutulugunyiza mu mmottoka nga bakamukwata sso ssi mu kadukulu’’ Kamateeka bwe yagambye. Era Akakiiko ne kawa amagezi poliisi ekomye okutulugunya abasibe n’okwanguyaako okubuuliriza kwayo. Kyokka omu ku batuula ku kakiiko basabye akaduukulu kaggalwe.
Abakulira akaduukulu baagambye nti abasibe abatwalibwayo bava mu bitundu by’eggwanga ebitali bimu okuli n’ebweru era ekika ky’emisango egikolebwa abasibe batwalibwa olumu kye kirwisaawo okubatwala mu kkooti.
Omwogezi wa poliisi Asan Kasingye ng’ayogera e Nalufeenya yasabye ababaka obutawagira kaduukulu kuggalwa n’agamba nti poliisi tewagira bikolwa bya kutulugunya basiba.


text:
Barometer Extra
Home Current Affairs Barometer Extra
This is an extension of the barometer show.
Enfuga Egoberera Amateeka
Kiki ekitukiddwako, kiki ekilemye?
Abatembeeyi Bayambibwe Batya mu Kampala?
Abatembeeyi Bayambibwe Batya mu Kampala?
Ani Aganyulwa Mu Ndooliito Eziri Mu Kibiina Kya DP?
Ani Aganyulwa Mu Ndooliito Eziri Mu Kibiina Kya DP?
Esisinkano za Pulezidenti N’abamuvuganya Ziyamba?
Esisinkano za Pulezidenti N'abamuvuganya Ziyamba?
Dr Kizza Besigye Okuteesa ne Museveni Kitegezaaki?
Dr Kizza Besigye Okuteesa ne Museveni Kitegezaaki?
Ebbugumu mu Kalulu Ka Kyadondo East (Part 1)
Ebbugumu mu Kalulu Ka Kyadondo East
Okulonda Kwa LCI Okw’okusimba mu Mugongo Kunakola?
Okulonda Kwa LC I
Okuttibwa kwa Kaweesi
Bbooda bdooda gufuuse gwa bulabe eri ggwanga?
Endoolito Eziri mu Kibiina Kya DP Zigonjoddwa Zitya?
Endoolito Eziri mu Kibiina Kya DP Zigonjoddwa Zitya?
Ensonga Y’okutongoza Rolex
Okutongoza rolex, kino kisanidde?


text:
ESSOMO 8
Yosiya Yalina Emikwano Emirungi
Olowooza kyangu okukola ebintu ebirungi?— Abantu abasinga obungi bagamba nti si kyangu. Bayibuli etutegeeza ebikwata ku mwana eyali ayitibwa Yosiya. Eraga nti Yosiya tekyamubeerera kyangu okukola ebintu ebirungi. Naye yalina emikwano emirungi egyamuyamba okukola ebintu ebirungi. Ka tulabe ebikwata ku Yosiya ne mikwano gye.
Amoni, kabaka wa Yuda ye yali taata wa Yosiya. Yali mubi nnyo era yali asinza bifaananyi. Bwe yafa, Yosiya ye yafuuka kabaka wa Yuda. Mu kiseera ekyo Yosiya yalina emyaka munaana gyokka! Olowooza yali mubi nga taata we?— Nedda!
Yosiya ne bwe yali akyali muto, yali ayagala okugondera Yakuwa. Bwe kityo abo be yalonda okuba mikwano gye beebo abaali baagala Yakuwa. Era baamuyamba okukola ebintu ebirungi. Abamu ku bo be baani?
Omu ku mikwano gye yali ayitibwa Zeffaniya. Zeffaniya yali nnabbi wa Yakuwa. Yalabula abantu ba Yuda nti bwe bandisinzizza ebifaananyi, ebintu ebibi byandibatuuseeko. Yosiya yawuliriza Zeffaniya, n’asinza Yakuwa so si bifaananyi.
Mukwano gwa Yosiya omulala yali Yeremiya. Baali kumpi benkana emyaka, era ng’ebibuga bye baakuliramu byali biriraanaganye. Baali ba mukwano nnyo, era Yosiya bwe yafa Yeremiya yayiiya oluyimba olwali lulaga nti yali alumiddwa nnyo mukwano gwe Yosiya. Yeremiya ne Yosiya buli omu yayambanga munne okukola ebintu ebirungi n’okugondera Yakuwa.
Yosiya ne Yeremiya buli omu yakubiriza munne okukola ebintu ebirungi
Ebyo bye tusoma ku Yosiya bikuyigiriza ki?— Yosiya ne bwe yali akyali muto yali ayagala okukola ebintu ebirungi. Yali akimanyi nti abantu be yali asaanidde okufuula mikwano gye beebo abaali baagala Yakuwa. Naawe fuba okulaba nti abo abaagala Yakuwa era abayinza okukuyamba okukola ebintu ebirungi b’ofuula mikwano gyo.


text:
Erinnya lya Katonda ye Yesu?
Bayibuli ky’egamba
Yesu yagamba nti “
Mwana wa Katonda.” (Yokaana 10:36; 11:4) Yesu tagambangako nti ye Katonda Omuyinza w’Ebintu Byonna.
Ate era Yesu yasabanga Katonda. (Matayo 26:39) Yesu bwe yali ayigiriza abagoberezi be okusaba, yabagamba basabe nti: “
Kitaffe ali mu ggulu, erinnya lyo litukuzibwe.”—Matayo 6:9.
Yesu yajuliza ekyawandiikibwa ekirimu erinnya lya Katonda bwe yagamba nti: “
Wulira ggwe Isirayiri, Yakuwa Katonda waffe ye Yakuwa omu.”—Makko 12:29; Ekyamateeka 6:4.
Yiga Ebisingawo
AMAWULIRE AMALUNGI OKUVA ERI KATONDA!
Katonda Alina Erinnya?
Katonda alina ebitiibwa bingi, gamba nga Omuyinza w’Ebintu Byonna, Omutonzi, ne Mukama. Naye erinnya lya Katonda lisangibwa mu Bayibuli emirundi nga 7,000.